《丙辰秋黄水漫口，奉家慈及眷属寄居徐郡城。丁巳春，公暇赴省，侨居数月，旅窗述怀》
清代·陈柄德

久作彭门客，羁心强自宽。莺花春梦老，风雨麦秋寒。

吾道一尊酒，生涯半旧毡。故园松菊好，翘首暮云端。

作者简介：字伯谦，号吉甫，江阴陈墅人，乾隆丁酉拔贡，朝考一等第一名，因病未用，誊录议叙丰县教谕，荐授旌德知县。道光六年卒，年七十六。著有嵎山集。